Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 262/13/3309	Trenčín, 5.11.2013
EEČ : 2-28-190-2013

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátor Okresnej prokuratúry Trenčín
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že obvinená prišla dňa 06.03.2013 nXXXXX v Trenčíne na recepciu hotela XXXXX, kde sa v tomto na izbe č. 32 ubytovala s tým, že za pobyt a útratu zaplatí pri  odchode z hotela pričom v hoteli zotrvala do 12.03.2013 kedy uviedla, že ide k lekárovi, avšak do hotela sa už nevrátila a neuhradila ubytovanie a ani útratu, čím poškodenému spoločnosti XXXXX spôsobila škodu vo výške 725,55 €.

lebo je trestné stíhanie neprípustné podľa § 9 odsek 1 písmeno d

Odôvodnenie:
	Poverený príslušník  OO PZ XXXXX uznesením podľa § 206 ods. 1 Tr. por. sp.zn. ORP-374/TN-TN-2013 zo dňa 22.03.2013 vzniesol obvinenie XXXXX pre prečin podvodu podľa § 221 ods. 1 Tr. zák. na skutkovom základe, ako je uvedené v tomto uznesení. 

    Podľa § 215 ods. 1 písm. d/ Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. poriadku. 

     V rámci takto vymedzeného ustanovenia prokurátor zo zákona musí trestné stíhanie zastaviť, len čo sa hodnoverným spôsobom dozvie o vzniku niektorého z dôvodov uvedeného v § 9 odsek 1 Trestného poriadku. 

     Podľa § 9 odsek 1 písm. d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu kto zomrel, alebo bol vyhlásený za mŕtveho. 

     Z výpisu z registra obyvateľov je zrejmé, že XXXXX, narodená dňa XXXXX v XXXXX, trvale bytom XXXXX, XXXXX 41/55 dňa 23.09.2013 zomrela, a preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Žedényi
prokurátor